kardosdrur/scandi-wiki huggingface dataset:
Lars Lohmann

Lars Lohmann (født 5. februar 1947 i Fyllested ved Brenderup) er en dansk skuespiller, som blev uddannet fra Odense Teater i 1972. Han har haft roller på flere store teatre, herunder Gladsaxe Teater og Det ny Teater. I tv har han medvirket i Strisser på Samsø og har haft en hovedrolle i tv-julekalenderen Jul i Gammelby.

Han er bror til skuespillerinden Lise Lotte Lohmann.

Filmografi

Film 

 Kassen stemmer – 1976
 Babettes gæstebud – 1987
 Springflod – 1990
 Roser & persille – 1993
 Det forsømte forår – 1993
 Ørnens øje – 1997
 Askepop - the movie – 2003

Tv 
 Jul i Gammelby - 1979
 Station 13 - 1988
 Dr. Dip - 1990
 Tango for tre - 1994
 Strisser på Samsø - 1997
 Alletiders julemand - 1997
 Rejseholdet - 2000-2004
 Hem till byn - 2006
 Absalons hemmelighed - 2006
 1864 - 2014

Referencer

Eksterne henvisninger 
 

Skuespillere fra Danmark
Personer i Kraks Blå Bog
Johan 1. Sverkersson af Sverige

Johan Sverksson (1201-10. marts 1222), også kaldet Johan den unge i senere kilder, var svensk konge fra 1216. Johan var søn af Sverker Karlsson den yngre og Ingegerd Birgersdatter af Bjälboslægten.

Johan Sverkersson, i ældre kilder sommetider kaldt for Jon og ofte forvekslet med Jon Jarl, var på mødrene side i slægt med Bjälboslægten gennem den mægtige folkunga Birger Brosas datter. Johan blev i 1216 valgt til konge, sandsynligvis på grund af dette slægtskab. I 1219 blev han kronet i Linköping. Om Johan siges det i Vestgøtalovens kongeliste, at han var «barnlig» for alderen og meget velvillig, samt at han regerede i tre vintre, døde strådød på Visingsö og blev begravet i Alvastra kloster.

Johans død skete i 1222, og måske var han regnet som mindreårig frem til 1219 og stod under formynderskab. Under hans korte styre blev der foretaget et svensk hærtog til Estland. Efter at kong Johan selv var vendt tilbage til Sverige, blev Johans frænde, jarlen Karl Døve af Folkungaslægten, og hans kansler, biskop Karl Magnusson (Bjälboslægten) i Linköping dræbt i Slaget ved Leal (Lihula) den 8. august 1220 mod de hedenske ester. Johan og hans forbundsfæller gjorde en del erobringer i Estland, men ingen af varig værdi. Selv kristningen var mislykket, da det viste sig, at såvel danskerne som Den Tyske Orden allerede havde været der og efterladt en tysk biskop.

Johan stod på god fod med det katolske hierarki, og på trods af at paven havde ønsket Erik Eriksson som konge, fik han bekræftet og udvidet flere af sine forgængeres privilegier til de kirkelige institutioner.

Johan forblev ugift og var barnløs, da han døde 21 år gammel, og med ham uddøde sverkerslægten.

Regenter fra Sverige
Fyrster fra middelalderen
Svenskere i 1200-tallet
Kattegat Silo

Kattegat Silo, beliggende i Frederikshavn på Kragholmen, udgør med sin højde på 55 meter et karakteristisk pejlepunkt, hvorfra der er en fantastisk udsigt. 

Bygningen rummer 12.500 etagekvadratmeter, og der er 10 etager i selve siloen og 13 etager i tårnet, beregnet til erhvervslejemål.

Historie
Siloen blev opført af DLG (Dansk Landbrugs Grovvareselskab) i 1960'erne til brug for opbevaring af korn og foderstoffer.

Efter ca. 25 år blev siloen overtaget af skibsværftet Danyard, som anvendte den som magasin. Efter lukningen af værftet sidst i 1990'erne stod siloen tom, indtil ombygningen til Kattegat Silo.

December 2004, ombygning fra kornsilo til kontorsilo påbegyndtes. Til finansiering af ændringerne modtog man blandt andet mål 2-tilskud på 17,6 mio. kr. fra EU’s regionalfond.
April 2005 påbegyndtes den største opgave i projektet, nedbrydning af den indre del af siloen. 12.000 tons betonaffald blev fjernet og nye etagedæk indlagt.
Juni 2005 påbegyndte installationen af 677 vinduer, isolering og beklædning af facaderne.
September 2005 afholdtes rejsegilde, og installation af el, sanitet, gulve, lofter, døre etc. blev påbegyndt. 
April 2006 var underetage og 6. – 12. etage klar til brug.
Juni 2006 var ombygningen færdig til aflevering.

Fakta
Ejer: Fonden Kattegat Silo (stiftet af FME, (Frederikshavn Maritime Erhvervspark), Frederikshavn Kommune og Frederikshavn Erhvervsråd.
Administration: FME

Ekstern henvisning
Kattegat Silos hjemmeside

Bygninger, konstruktioner og anlæg i Frederikshavn
Fidibus (film)

Fidibus er en dansk spillefilm fra 2006. Filmen er Hella Joofs tredje film som instruktør og havde premiere 13. oktober 2006, hvor den åbnede i 68 danske biografer. Den var tidligere blevet vist på Roskildefestivalen 2006. Filmen er produceret af det lille selskab Fine & Mellow.

Handling 
Fidibus handler om Kalle (Rudi Køhnke), som er en ung studerende med kontakt til diverse mennesker der har adgang til hash og andet fra det kriminelle miljø. Uheldgivis ender han i gæld til sin gamle ven Paten (Jokeren), som sælger hash. Han ender derfor som stik-i-rend dreng (en såkaldt fidibus) sammen med sin gamle ven Agger (Jonatan Spang).

Det hele bliver dog værre, da Paten havner i fængsel. Kalle får derfor til opgave at passe på hans smukke, men halvtossede dame, Saby (Lene Maria Christensen). Kalle udvikler langsomt et forhold til Saby, og de bliver begge to forelskede i hinanden. Paten kommer selvfølgelig ud, og så falder hammeren for Kalle, der må redde Saby og sig selv ud af situationen.

Medvirkende 
 Jesper "Jokeren" Dahl – Paten
 Rudi Køhnke – Kalle
 Jonatan Spang – Agger
 Lene Maria Christensen – Sabrina "Saby"
 Søren Søndergaard Nielsen – Lange Peter
 Kirsten Lehfeldt – Kalles mor
 Mia Lyhne – Kalles søster Sidse
 Christian Mosbæk – Bent
 Anders Hove – Søren Hat
 Ditte Gråbøl – Lizzie
 Petrine Agger – Betjent 1
 Claus Gerving – Betjent 2
 Emma Tuborg – Ida

Fidibus Soundtrack 
 Natasja - "Op med ho’det"
 Chardel - "Run Away"
 Bikstok Røgsystem - "Slangedans"
 Nadia - "Let's Go"
 Jokeren Feat. Mark Linn - "De Fire Købmand"
 Charlie Brown - "Pretty Fly"
 Medina - "Jeg Troede"
 Karina Kappel - "One To Many"
 Burhan G - "Live Ur Life"
 Geolo g - "Gryn"
 Ataf - "The Good S**t"
 USO - "Pimp Slap De Haters"

Ekstern henvisning 
 Filmens officielle hjemmeside 
 Produktionsselskabets hjemmeside 
 

Danske film fra 2006
Komediefilm fra Danmark
Film instrueret af Hella Joof
dansksprogede film
Danskvand

Danskvand er en sodavand, der kun består af vand, kuldioxid (E290) og naturlig aroma. Danskvand fås ofte med citrustilsætning.

Danskvand kan fremstilles i danskvandsmaskiner, som fremstiller danskvand ved at tilføre eller indløse kuldioxid (CO2) i almindeligt postevand.

Navnet “danskvand” menes at være introduceret for at adskille drikken fra såkaldt “svensk sodavand”, der er mineralvand tilsat rød farve.

Kilder

Eksterne henvisninger 

Læskedrikke
Drikkevand på væskebeholder
Passion

Passion (af latin: passio, afledt af patior, "jeg lider") indgår i forskellige sammenhænge:

 Passion i den oprindelige betydning lidelse brugtes om Jesu Kristi lidelseshistorie
 Passionsspil – en dramatisk fremstilling af Jesu lidelseshistorie - som eksempelvis de verdenskendte passionsspil i Oberammergau
 Passion (musikværk) – en musikalsk fremstilling af samme
 Passionstiden – Påske
 Passion (eksperimentalfilm) – dansk eksperimentalfilm fra 1994 instrueret af Christian Grønvall

Se også 
 Lidenskab og Spontanitet prædikerer passionable - og menneskelige handlinger.
 Oberammergau
Henrik Larsen (skuespiller)

Henrik Larsen (født 8. september 1949) er en dansk skuespiller.

Har medvirket i en lang række dansk film og tv-serier blandt andet i TAXA. Uddannet på The Old Vic Theatre School i 1973.

Eksterne henvisninger 
 

Skuespillere fra Danmark
Passion (musikværk)

En passion i musikhistorisk sammenhæng er et værk, der sætter Jesu Kristi lidelseshistorie i musik. Normalt er en passion baseret på et af de fire evangeliers version af lidelseshistorien, og en evangelist synger evangelieteksten, mens solister og kor synger de forskellige involverede personers (Jesus, Peter, Pilatus osv.) direkte tale. Ind imellem evangelieafsnittene kan der forekomme arier, koraler og lignende, som kommenterer handlingen.

Historie 
Der findes specielle gregorianske recitationstoner for passionsberetningerne. I modsætning til de almindelige evangelielæsninger, som synges af præsten alene, blev passionerne ofte opført som vekselsang, så koret sang de afsnit, der angav direkte tale.

I renæssancen blev der skrevet flerstemmige passioner.
Traditionelt blev passionerne opført a capella, da man ikke anså det for passende at bruge instrumenter i passionstiden. I Bachs passioner er der dog anvendt orkester.

I den klassiske og romantiske periode blev der ikke skrevet nogen kendte passioner, heller ikke efter at Felix Mendelssohn med stor succes genopførte Bachs Matthæuspassion i 1829.
Først i nyere tid er der igen skrevet passioner.

Kendte eksempler på passioner 
 Heinrich Schütz: Matthæuspassion (og andre)
 Johann Sebastian Bach: Matthæuspassionen og Johannespassionen
 Krzysztof Penderecki: Lukaspassion
 Arvo Pärt: Passio (Johannespassion)

Kirkemusik
Råzone

Råzone (engelsk titel: Life Hits) er en dansk film fra 2006, med manuskript og instruktion Christian E. Christiansen.

Medvirkende 
 Laura Christensen - Christina
 Stephanie Leon - Cecilie
 Julie Ølgaard - Trine
 Sara Møller Olsen - Pernille
 Cyron Bjørn Melville - Nikolaj
 Mette Riber Christoffersen - Anja
 Murad Mahmoud - Shaid
 Henrik Birch - Christinas far
 Neel Rønholt - Lise
 Hans Henrik Voetmann - Clausen
 Sarah Boberg - Lene
 Lisbet Djernæs - Nete
 Henrik Larsen - Lønnerup
 Niels Nørløv Hansen - Lærer

Referencer

Eksterne henvisninger 
 raazone.dk , Officielt websted
 

Dramafilm fra Danmark
Danske film fra 2006
Valencia

Valencia (catalansk/valenciansk València) er den tredjestørste by i Spanien, og er samtidig navnet på den provins og den region, hvor byen er hovedby. 

Byen Valencia har indbyggere, og inkl. forstæder og omkringliggende byer udgør den en storby-region med over 1,6 mio. indbyggere.

Valencia ligger ca. midt på den spanske østkyst ud til Middelhavet, syd for Barcelona.

Historie/begivenheder 

3. juli 2006 blev Valencias metro ramt af en voldsom ulykke forud for et besøg af paven. Over 40 mennesker mistede livet ved den alvorlige ulykke.

Referencer

Eksterne henvisninger
Lingam

Lingam (sanskrit: लिङ्गम्, IAST: liGga, lit. "tegn, symbol eller mærke"), undertiden benævnt linga eller Shiva linga, er en abstrakt eller aniconisk repræsentation af den hinduiske gud Shiva i Shaivismen. Linga(m), guden Shivas fallossymbol i hinduismen. Det er et votarisk symbol, der er præget i templer, mindre helligdomme, eller som selvfremkaldte naturlige objekter. Lingam er ofte repræsenteret inden for en lippe, skiveformet platform kaldet en yoni, der symboliserer gudinden Shakti. Guden Shiva bærer en lingam inde i en halskæde, kaldet Ishtalinga.

Etymologi 
Ifølge filosofen Jozef Schmidt , ordet lingam er relateret til det gamle engelske ord slinkan og disse relaterede ord på andre sprog, der udtrykker krympende og med denne gensidige hævelse, som vi finder i snegle og således udtrykker de menneskelige kønsorganers kapacitet. På de slaviske sprog finder vi også denne gamle relation til ordet lingam med udtryk for snegle, for eksempel i øversorbisk šlink eller slovakisk slimák. I den indiske tilbedelse af lingam er dette vigtige træk ved mirakuløsheden af de menneskelige kønsorganer. Den originale lingam har derfor denne betydning, men den indiske repræsentation af lingamen med yoni er naturligvis repræsentationen af klitoris, mens yoni holder den uklar, ufuldkommen, hvilket er meget usædvanligt sammenlignet med de andre mest kendte religiøse symboler.

Kilder og henvisninger 

Hinduisme
Split

Split (italiensk: Spalato) er en kroatisk by i Dalmatien. Den er en af de vigtigste kroatiske havnebyer ved Adriaterhavet.

Den har desuden en international lufthavn, Split Airport.

Historie 
I år 295 begyndte den romerske kejser Gaius Valerius Aurelius Diocletianus at bygge et palads på den dalmatinske kyst i landet, hvor han var født. Da han abdicerede i år 305, forlod han Nikomedia og flyttede ind i paladset for at tilbringe sine sidste leveår der. 

Diocletians palads der er udpeget til verdenarvssted, dækkede et område på 28.900 m². Efter hans død var arvede kejserne paladset. Omdannelsen til en by begyndte sidst i det 7. århundrede, da indbyggerne i nabobyen Salone søgte tilflugt her under avarernes angreb.

I det 10. og 11. århundrede ejede de kroatiske konger Split. Først i det 12. århundrede blev kroatisk-ungarske konger over de dalmatinske byer, og fra begyndelsen af det 15. århundrede til midten af det 18. århundrede var byen under veneziansk administration. 

Efter en kort periode med fransk regering i det 18. århundrede kom Split under det østrig-ungarske monarki. Efter 1. verdenskrig voksede byens rolle som kulturelt, administrativt og økonomisk center, og indbyggertallet steg. 

Under 2. verdenskrig blev byen bombarderet af tyskerne. Efter 2. verdenskrig oplevede byen en dynamisk vækst og blev til et vigtigt turistcenter i Jugoslavien, ligesom den er i dagens Kroatien.

Syd for Split ligger feriebyerne Makarska og Podgora.

Kilder og  henvisninger 

 Officielt websted 

Byer i Kroatien
 
Verdensarvsområder i Kroatien
Røde Brigader

De Røde Brigader (Brigate Rosse) var en italiensk byguerillagruppe som eksisterede fra omkring 1970 til midten af 1980'erne. Gruppen havde til mål med våbenmagt at oprette en revolutionær stat. De stod blandt andet bag kidnapningen af Italiens tidligere regeringsleder Aldo Moro den 16. marts 1978. Kidnappernes krav om løsladelse af et antal brigadister blev ikke efterkommet og Aldo Moro blev fundet dræbt i Rom samme år, som kidnapningen fandt sted.

Venstreekstremisme
Terrorgrupper
Stephanie León

Stephanie León (født 15. oktober 1985 i København) er en dansk skuespiller. 

Hendes mor er dansk og hendes far er spansk. Stephanie León begyndte sin karriere i familiefilm og debuterede som den ene af de to tøser i Tøsepiger (1996). Året efter spillede hun Sofie i Sunes familie. I samme periode medvirkede hun i de to julekalendere Krummernes Jul fra 1996 og Brødrene Mortensens Jul fra 1998. Senere spillede hun med i flere socialrealistiske film som Bagland (2003), Råzone (2006) og Se min kjole (2009).

Efter en pause på seks år gjorde hun comeback i filmen Mødregruppen (2019).

Udvalgt filmografi

Film

Tv-serier

Referencer

Eksterne henvisninger 
 

Skuespillere fra Danmark
Personer fra København
Klaustrofobi

Klaustrofobi er en angstsygdom, som indebærer frygt for indelukkede områder.
Klaustrofober kan få panikanfald eller frygte at få et anfald af vild panik, i situationer som at være i elevatorer, tog eller flyvemaskiner.

Omvendt vil folk, som er sårbare over for panikanfald ofte udvikle klaustrofobi.
Hvis klaustrofoben får et anfald, mens han er i et aflukket rum, frygter han, at han ikke vil kunne undslippe situationen. Folk, som lider af klaustrofobi, kan have svært ved at trække vejret i lukkede auditorier, teatre og elevatorer. Ligesom mange andre psykiske sygdomme kan klaustrofobi somme tider udvikles på grund af en traumatisk hændelse i barndommen.

Klaustrofobi kan behandles på samme måde som andre angstsygdomme med en række behandlinger bl.a. kognitiv terapi og brug af anti-angst medicin.

Populært betragtes klaustrofobi som det modsatte af agorafobi eller "frygt for åbne områder". Dette er dog at oversimplificere tingene: klaustrofober kan også frygte at være i folkemængder, og agorafobi kan også beskrives som "frygt for offentlige steder", og på den måde kan en overfyldt festplads f.eks. ramme både klaustrofober og agorafober negativt.

Frekvens 
Man har fundet ud af, at 5-10,6% af de mennesker som blev screenet før en NMR, havde klaustrofobi. Derudover havde 7% af patienterne uidentificeret klaustrofobi og måtte stoppe scanningsproceduren før tid. 30% beskrev et mindre ubehag ved at være nødt til at ligge i et indelukket område i lang tid.

Behandling 
Der er et fåtal af terapier, som kan kurere fobien:

 Patienter kan sættes i indelukkede områder. Erkendelsen af, at de har været udsat for deres største frygt uden at være kommet til skade, kan gøre indtryk og være en stærk terapi.
 Patienter kan lære specifikke afslapnings- og visualíseringsteknikker, som de kan bruge mod fobi-relateret angst. Udløsningen af fobien introduceres gradvis, mens patienterne koncentrerer sig om at opnå fysisk og psykisk afspænding. Til sidst vil de være i stand til at konfrontere kilden til deres frygt uden at blive nervøse.
 Forbilleder – patienter kan også se andre patienter blive sat i lukkede områder (terapi I), og opfordres til at efterligne den samme tillid.
 Kognitiv adfærdsterapi – personen hjælpes til at konfrontere og ændre de tanker og holdninger, som kan føre til følelsen af frygt.
 Medicinsk behandling – Beroligende og antidepressiv medicin. Medicin såsom beta-blokkere kan bruges til at behandle de fysiske symptomer på angst, f.eks. et hurtigt slående hjerte.
Man kan også blive behandlet via hypnose; det er dog ikke alle det virker på.

Se også 
 Agorafobi
 Klaustrofili, det modsatte af klaustrofobi
 Caving, en sport hvori deltagerne ofte frivilligt bevæger sig ind i indelukkede områder
 Fobier

Eksterne links 
 Victorias regerings artikel om klaustrofobi  

Fobier
Jupp Heynckes

Josef "Jupp" Heynckes (født 9. maj 1945 i Mönchengladbach) er en tidligere tysk fodboldspiller og tidligere fodboldtræner for FC Bayern München. 

Som aktiv spiller spillede han i perioden 1967-1976 39 landskampe for Vesttyskland, hvor han scorede 14 mål. På klubplan spillede han i mange år for den tyske klub Borussia Mönchengladbach, men var også en overgang knyttet til Hannover 96. 

Efter afslutning af karrieren som aktiv spiller blev Heynckes træner, og blev træner for bl.a. Borussia Mönchengladbach, Athletic Bilbao, Eintracht Frankfurt, CD Tenerife, Real Madrid, Benfica Lissabon, FC Schalke 04 og Bayer 04 Leverkusen. Siden den 9. oktober 2017 er han for fjerde gang træner for Tysklands rekordmester FC Bayern München. Med den bayerske klub vandt han 2013 det første treble i klubbens historie. Han har allerede annonceret, at han igen vil træde tilbage til sæsonslut og afslutte sin karriere uigenkaldelig.

Eksterne henvisninger 
 

Fodboldspillere fra Tyskland
Fodboldtrænere fra Tyskland
Fodboldspillere fra Borussia Mönchengladbach
Fodboldspillere fra Hannover 96
Verdensmestre i fodbold
Fodboldtrænere fra Real Madrid CF
Fodboldtrænere fra CD Tenerife
Fodboldtrænere fra Athletico Bilbao
Fodboldtrænere fra Bayer Leverkusen
Deltagere ved det europæiske mesterskab i fodbold 1972
Deltagere ved verdensmesterskabet i fodbold 1974
Berti Vogts

Berti Vogts (født 30. december 1946) er en tidligere tysk fodboldspiller, der i perioden 1967-1978 spillede 96 landskampe og scorede et enkelt mål. På klubplan var han i hele sin karriere knyttet til det tyske mandskab Borussia Mönchengladbach. Vogts var Tysklands landstræner fra 1990-1998, landstræner for Kuwait 2001-2002 og landstræner for Skotland 2002-2004. Herudover var han fra 2000-2001 klubtræner for Bayer Leverkusen.

Eksterne henvisninger 

 Leverkusen who's who

Fodboldspillere fra Tyskland
Fodboldtrænere fra Tyskland
Fodboldspillere fra Borussia Mönchengladbach
Verdensmestre i fodbold
Trænere for Vesttysklands fodboldlandshold
Trænere for Kuwaits fodboldlandshold
Trænere for Skotlands fodboldlandshold
Trænere for Nigerias fodboldlandshold
Trænere for Aserbajdsjans fodboldlandshold
Deltagere ved det europæiske mesterskab i fodbold 1972
Deltagere ved verdensmesterskabet i fodbold 1974
Deltagere ved det europæiske mesterskab i fodbold 1976
Deltagere ved verdensmesterskabet i fodbold 1978
Sandy Hook

Sandy Hook henviser til forskellige geografiske områder:

 Sandy Hook, Kentucky – mindre by i Kentucky, USA.
 Sandy Hook, New Jersey – beliggende på kysten i New Jersey, USA.
Uli Hoeneß

Uli Hoeneß (født 5. januar 1952) er en tidligere tysk fodboldspiller, der i perioden 1972-1976 spillede 35 landskampe og scorede 5 mål. På klubplan har han primært været knyttet til Bayern München (hvor han fra 1979 til 2014 besatte manager-posten), men har også spillet for FC Nürnberg. Han er uddannet slagter og har en bror – Dieter Hoeneß – der ligeledes er tidligere fodboldspiller.

I foråret 2013 kom det frem at de tyske skattemyndigheder havde Hoeneß under luppen og under den efterfølgende retssag indrømmede han skatteunddragelse for €18,5mio. Han blev derefter den 13. marts 2014 fundet skyldig i syv alvorlige tilfælde af skatteunddragelse og idømt 3 ½ års fængsel. Dagen efter trådte han tilbage som formand for Bayern München.

Fodboldspillere fra Tyskland
Fodboldspillere fra 1. FC Nürnberg
Fodboldspillere fra FC Bayern München
Verdensmestre i fodbold
Slagtere
Deltagere ved det europæiske mesterskab i fodbold 1972
Deltagere ved verdensmesterskabet i fodbold 1974
Deltagere ved det europæiske mesterskab i fodbold 1976
Jürgen Grabowski

Jürgen Grabowski (født 7. juli 1944, død 10. marts 2022) var en tysk fodboldspiller, der i perioden 1966-1974 spillede 44 landskampe og scorede 5 mål. På klubplan var han primært knyttet til den tyske klub Eintracht Frankfurt.

Referencer

Eksterne henvisninger 

 

Fodboldspillere fra Tyskland
Fodboldspillere fra Eintracht Frankfurt
Verdensmestre i fodbold
Deltagere ved verdensmesterskabet i fodbold 1966
Deltagere ved verdensmesterskabet i fodbold 1970
Deltagere ved det europæiske mesterskab i fodbold 1972
Deltagere ved verdensmesterskabet i fodbold 1974
Brian Roland Larsen

Brian Roland Larsen (født den 4. november 1984 på Gentofte Sygehus) er en dansk science fictionforfatter.Han blev student fra Gladsaxe Gymnasium i 2003 og han er nu stud. scient. på Københavns Universitet hvor han læser molekylær biomedicin. Han er i øjeblikket speciale studerende på Institut for Cellulær og Molekylær Medicin (ICMM) på Panum Instituttet. 

Han var 16 år da han skrev Solar – Invasion, og den blev udgivet, da han var 17 år gammel i 2002.
I 2004 vandt han Eurocon Encouragement Award, som er en opmuntringspris, en slags "bedste nye forfatter"-pris, som han modtog fra den Europæiske Kongres for Science Fiction og Fantasy.

Det er blevet offentliggjort i seriens sidste bog Solar – Ragnarok, at Solar – serien vil fortsætte på www.solaruniverse.dk, hvor nye kapitler vil blive udgivet løbende, helt gratis.

Bibliografi 
Solar-serien (alle udgivet på forlaget Mellemgaard):
 Solar (1): Invasion
 Solar (2): Nedtælling
 Solar (3): Knight Eskadrillen
 Solar (4): Fæstningens Fald
 Solar (5): Belejringen af Jorden
 Solar (6): Ragnarok (udkom 9. Juli, 2010)

Eksterne henvisninger 
 
 Mellemgaard.dk
 Mellemgaard.dk's Science Fiction udgivelser 
 Personlig side fra ICMM 

Personer fra Gentofte
Science fiction-forfattere fra Danmark
Dansksprogede forfattere fra Danmark